קוטבוס

קוֹטְבּוּס (בגרמנית Cottbus; בסורבית תחתית: Chóśebuz) היא עיר במדינת ברנדנבורג, גרמניה, הממוקמת כ-125 ק"מ מדרום מזרח לברלין על נהר השפרה. בעיר ישנם מעל ל-100,000 תושבים נכון לסוף 2009. עם מיעוטה הסורבי-וונדי, היא העיר הדו-לשונית הגדולה ביותר בגרמניה. קבוצת הכדורגל של העיר, אנרגי קוטבוס, משחקת בבונדסליגה השנייה. חלקה הדרומי של העיר, המקושר למרכז על ידי פארקים ירוקים לצד נהר שפרה. הנסיך הרמן פון פיקלר-מוסקאו, שהיה מעצב גינות, תרגם את השקפותיו על העולם לנופי פארק. נקודת ציון מרכזית בהם היא פירמידת האגם המכילה את המאוזוליאום של הנסיך. היסטוריה היישוב הוקם במאה ה-10 על ידי הסורבים, שבנו טירה על אי בנהר שפרה ושם העיר מאוזכר לראשונה במסמך מ-1156. במהלך ההתפשטות הגרמנית מזרחה (Ostsiedlung) במאה ה-13 התיישבו גרמנים רבים בעיר וחיו לצד התושבים המקומיים. בימי הביניים הייתה קוטבוס מפורסמת בזכות הצמר שלה, אשר יוצא למקומות רבים בברנדנבורג, בסקסוניה ובבוהמיה. ב-1462 נקנתה העיר על ידי טריטוריית המרקיז של ברנדנבורג וב-1701 הצטרפה לממלכת פרוסיה. מ-1949 ועד לאיחוד גרמניה מחדש ב-1990 הייתה העיר חלק מגרמניה המזרחית. ערים תאומות גרמניה גלזנקירכן, נורדריין-וסטפאליה, גרמניה (מ־1995) קישורים חיצוניים קוטבוס, ברשת החברתית פייסבוק קוטבוס, ברשת החברתית X (טוויטר) קוטבוס, ברשת החברתית אינסטגרם אתר האינטרנט הרשמי של קוטבוס (בגרמנית) קוטבוס, באתר אנציקלופדיה בריטניקה (באנגלית) קוטבוס (גרמניה), דף שער בספרייה הלאומית הערות שוליים